b'\n_START_ARTICLE_\nVsiljivka\n_START_SECTION_\nVsebina\n_START_PARAGRAPH_\nGlavna oseba romana je Tisa Krem\xc5\xbear. Njeno pravo ime je Narcisa, toda raje je drevo kot ro\xc5\xbea \xe2\x80\x93 zato se predstavlja kot Tisa. Njen hobi je fotografiranje. Tisino \xc5\xbeivljenje se je pri dvanajstih letih spremenilo, ker je njen o\xc4\x8de Walter varal njeno mamo Ano z Elenino mamo. Elena je bila Tisina najbolj\xc5\xa1a prijateljica, s katero sta ve\xc4\x8dino svojega \xc4\x8dasa prebili skupaj, dokler se dru\xc5\xbeina Krem\xc5\xbear ni preselila. Ana je zaradi Walterjevega varanja padla v depresijo, zato ve\xc4\x8dino svojega \xc4\x8dasa pre\xc5\xbeivi v hi\xc5\xa1i in slika metulje na svilo. Tisa si mo\xc4\x8dno \xc5\xbeeli, da bi spet postali dru\xc5\xbeina in kmalu se pojavi upanje za to, ko se Tisa spoprijatelji z Violeto. Violeta pozitivno vpliva na Tisino mamo, ki postane bolj \xc5\xbeivahna. Toda Violeta je mogo\xc4\x8de vsiljivka.'